
Iepirkuma komisijas atbildes uz ieinteresēto piegādātāju uzdotajiem jautājumiem
(apstiprinātas iepirkuma komisijas 2026.gada 5.augusta sēdē)

1.jautājums:
Lūdzam precizēt, vai viena un tā pati fiziska persona var tikt nominēta Nolikuma 3.8.punktā noteiktajai speciālista pozīcijai Būvprojekta vadītājs un Nolikuma 3.9.punkta 5.apakšpunktā noteiktajai speciālista pozīcijai Arhitektūras daļas vadītājs.
Atbilde: 
Nolikuma 3.8.punktā ir noteikts: “Viena un tā pati fiziskā persona var tikt nominēta būvprojekta vadītāja un arhitektūras daļas vadītāja vai būvkonstrukciju daļas vadītāja pienākumu veikšanai, ja tā kvalifikācija attiecīgi atbilst Nolikuma 3.8.punktā un 3.9.punkta 5. un 6.apakšpunktā noteiktajām kvalifikācijas prasībām.”.
Tātad, jā, var apvienot būvprojekta vadītāja un arhitektūras daļas vadītāja pozīcijas, ja atbilst attiecīgajām kvalifikācijas prasībām.

2.jautājums:
Lūdzam precizēt, vai katras attiecīgās būvprojekta daļas izstrādātājs (speciālists) vienlaikus var tikt nominēts kā šīs daļas BIM autors?
Atbilde: 
Pirmskontrakta BIM īstenošanas plānā ir jānorāda atbildīgie būvprojekta daļu speciālisti, kā arī papildus var norādīt tehniķus, kas strādā zem šiem speciālistiem. Līdz ar to, ņemot vērā iepriekš minēto, jā var.

3.jautājums:
Lūdzam izvērtēt iespēju grozīt Nolikuma 3.8. punktu, paredzot, ka būvprojekta vadītāja pieredzi var apliecināt ar iepriekšējo 5 (piecu) gadu laikā iegūtu pieredzi.
Vēršam uzmanību, ka Nolikuma kvalitātes vērtēšanas kritērijos būvprojekta vadītāja papildu pieredze tiek vērtēta līdz pat 6 (sešu) gadu periodam, savukārt citām galveno speciālistu kvalifikācijas prasībām ir noteikts 5 gadu pieredzes periods. Lai nodrošinātu vienotu un savstarpēji saskaņotu pieeju kvalifikācijas prasībām, kā arī samērīgas prasības attiecībā pret iepirkuma priekšmetu, lūdzam noteikt arī būvprojekta vadītājam vismaz 5 gadu pieredzes periodu. Šādas izmaiņas veicinātu plašāku konkurenci, vienlaikus saglabājot prasību par pietiekamu un atbilstošu speciālista profesionālo pieredzi.
Atbilde: 
Saskaņā ar Publisko iepirkumu likumu pieredzi pakalpojumu sniegšanā (tātad būvprojektēšanā) apliecina ar iepriekšējos trīs gados sniegtiem pakalpojumiem. Taču, ņemot vērā piegādātāja ierosinājumu, konkurences paplašināšanai ir paplašināts arī pieredzes apliecināšanas periods. Lūdzam skatīt aktuālo redakciju Elektronisko iepirkumu sistēmā.

4.jautājums:
Lūdzam izvērtēt iespēju grozīt Nolikuma 3.8. punktu, paredzot, ka būvprojekta vadītāja pieredzi var apliecināt ne tikai ar publiskas ēkas pārbūves, bet arī publiskas ēkas jaunbūves būvprojekta izstrādes vadību. 
Vēršam uzmanību, ka Nolikuma 3.4. punktā attiecībā uz pretendenta pieredzi ir atzīta gan ēkas jaunbūves, gan ēkas pārbūves pieredze. Lai nodrošinātu vienotu un savstarpēji saskaņotu pieeju kvalifikācijas prasībām, lūdzam paredzēt analogu nosacījumu arī Nolikuma 3.8. punktā. Turklāt prasība būvprojekta vadītājam apliecināt pieredzi tikai publiskas ēkas pārbūves būvprojekta izstrādes vadībā nepamatoti sašaurina potenciālo kvalificēto speciālistu loku un ierobežo konkurenci. Šādas izmaiņas būtu samērīgas ar iepirkuma priekšmetu, veicinātu plašāku konkurenci un vienlaikus saglabātu prasību par pietiekamu un atbilstošu speciālista profesionālo pieredzi.
Atbilde: 
Norādām, ka sākotnēji noteiktās kvalifikācijas prasības ir samērīgas un atbilstošas Publisko iepirkumu likumam. Vienlaikus, konkurences paplašināšanai ir paplašinātas arī kvalifikācijas prasības. Lūdzam skatīt aktuālo redakciju Elektronisko iepirkumu sistēmā.

5.jautājums
Lūdzam precizēt Pasūtītāja (28.08.2026.) sniegto skaidrojumu par nolikuma 3.10. punkta prasību. Pasūtītājs ir norādījis, ka, ja pretendentam vai apakšuzņēmējam ir izsniegts Industriālās drošības sertifikāts (IDS) ar atļauju savās telpās apstrādāt un glabāt valsts noslēpumu, tad MK noteikumu Nr. 822 84. punktā minētais kompetentās valsts drošības iestādes atzinums nav jāsaņem.
Lūdzam apstiprināt, vai par minētajai prasībai atbilstošu tiks atzīts Industriālās drošības sertifikāts, kurā ir noteikts, ka komercsabiedrība ir tiesīga:
· veikt iepirkumus valsts vajadzībām, kuru izpildes gaitā nepieciešams veikt darbu ar valsts noslēpuma objektiem līdz slepenības pakāpei "KONFIDENCIĀLI" (ieskaitot); 
· glabāt savās telpās tai darbam nodotos valsts noslēpuma objektus līdz slepenības pakāpei "KONFIDENCIĀLI" (ieskaitot). 
Ja Pasūtītāja ieskatā šāds Industriālās drošības sertifikāts neatbilst nolikuma 3.10. punkta prasībai, lūdzam precizēt, vai Latvijas Republikā tiek izsniegts cits Industriālās drošības sertifikāta veids, kurā papildus glabāšanas tiesībām ir tieši norādītas arī tiesības savās telpās "apstrādāt" valsts noslēpumu.
Atbilde: 
Pasūtītājs skaidro, ja pretendentam vai apakšuzņēmējam (attiecīgo darbu veicējam, kam nepieciešams izpildīt nolikuma prasību) ir piešķirts Industriālās drošības sertifikāts ar tiesībām glabāt savās telpās tai darbam nodotos valsts noslēpuma objektus ar slepenības pakāpi vismaz “KONFIDENCIĀLI”, tad MK noteikumu Nr. 822 84. punktā minētais kompetentās valsts drošības iestādes atzinums nav jāsaņem. 
6.jautājums
Lūdzam izvērtēt iespēju grozīt Nolikuma 3.6. punktu, paredzot, ka atbildīgā būvdarbu vadītāja pieredzi var apliecināt ne tikai ar publiskas ēkas pārbūves, bet arī publiskas ēkas jaunbūves būvdarbu vadīšanu.
Vēršam uzmanību, ka Nolikuma 3.4. punktā attiecībā uz pretendenta pieredzi, kā galvenajam būvdarbu veicējam, ir atzīta gan ēkas jaunbūves, gan ēkas pārbūves pieredze. Lai nodrošinātu vienotu un savstarpēji saskaņotu pieeju kvalifikācijas prasībām, lūdzam paredzēt analogu nosacījumu arī Nolikuma 3.6. punktā.
Atbilde: 
Norādām, ka sākotnēji noteiktās kvalifikācijas prasības ir samērīgas un atbilstošas Publisko iepirkumu likumam. Vienlaikus, konkurences paplašināšanai ir paplašinātas arī kvalifikācijas prasības. Lūdzam skatīt aktuālo redakciju Elektronisko iepirkumu sistēmā.

7.jautājums
Lūdzam precizēt, vai par speciālistiem, kas norādīti nolikuma 3.9.punktā, ir jāiesniedz šo speciālistu pašrocīgi parakstīti apliecinājumi par dalību līguma izpildē.
Atbilde: 
Saskaņā ar nolikuma 4.9.punktu, informāciju par speciālistiem jānorāda speciālistu sarakstā (Nolikuma 12.pielikums). Saskaņā ar šo veidni Pretendenta paraksttiesīgā persona ar savu parakstu apliecina, ka sarakstā norādītās personas piekrīt pārbaudei saskaņā ar nolikuma 10.sadaļu un Nacionālās drošības likuma 22.2 panta (32)  un (33) daļā  noteikto.

8.jautājums
Līguma Piedāvājuma Pielikums Līguma 2.1.punkts:
Lūdzam precizēt:
1)Vai minētais darbu pieejamības laiks attiecas uz visiem Posmiem?
2)Vai Darbu izpildes vieta būs pieejama ātrāk, ja Uzņēmējs projektēšanas darbus pabeigs pirms minētā datuma?
Atbilde:
Darbu izpildes vietas pieejamības laiks būvdarbu veikšanai ir sākot no 03.01.2028., ja telpas būs pieejamas (atbrīvotas) ātrāk, tad Pasūtītājs par šo informēs Uzņēmēju. Skaidrības labad, projektēšanas darbu t.sk. nepieciešamo izpēšu veikšanai objekts būs pieejams agrāk, atbilstoši Līgumā noteiktai kārtībai.
9.jautājums
Līguma Piedāvājuma Pielikums Līguma 8.7., 1.1.4.15.punkts:
Lūdzam paskaidrot, kā tiks noteikta Līguma pamatvērtība, ņemot vērā ka Līguma papildinājumu definīciju 1.1.4.15.punktā? Kura “pamatvērtības” 1.1.4.15. punkta definīcija tiek attiecināta uz iepirkuma priekšmetu? 
Atbilde:
Ja tiks kavēti visi darbi – Līguma pamatvērtība būs Līguma cena.
Ja tiks kavēts Darbu starptermiņš - Līguma pamatvērtība būs Līguma cena par starptermiņā noteikto Darbu izpildi.
Ja tiks kavēts atsevišķa Posma izpildes termiņš - Līguma pamatvērtība būs Līguma cena par attiecīgā Darba posma (kārtas) summu.
Ņemot vērā to, ka Darbi tika veikti atbrīvotā Objektā, gadījums, ka Līguma pamatvērtība ir Līguma cena par atlikušo būvdarbu izpildes vērtību, ko Pasūtītājs nav pieņēmis, ievērojot darbu veikšanas projektā noteikto Darbu izpildes secību, ja atbilstoši Ministru kabineta 02.09.2014. noteikumu Nr. 529 “Ēku būvnoteikumi” 80. punktam, būvprojektā noteiktā būvdarbu izpilde tiek organizēta, nepārtraucot ekspluatācijā esošā Objekta pamatfunkciju izpildi, un darbu veikšanas projektā noteikta Darbu izpildes secību, iestāties nevar.

10.jautājums
Līguma Piedāvājuma Pielikums Līguma 18.1.punkts:
Lūdzam norādīt, kur iepirkuma dokumentos Pasūtītājs ir pievienojis prasības par iesniedzamajām apdrošināšanas polisēm. 
Lūdzam precizēt, ka apdrošināšanas polises, kas attiecas uz būvniecības darbiem, tiek iesniegtas pēc atzīmes par projektēšanas nosacījuma izpildes saņemšanas, nevis pēc Darbu uzsākšanas datuma.
Atbilde:
Prasības pievienotas Līgumam, skat. (d. (v)) pielikumu (aktuālā redakcija Elektronisko iepirkumu sistēmā).
Apdrošināšanas prasības paredz, ka apdrošināšanas polises, kas attiecas uz būvniecības darbiem, tiek iesniegtas pirms būvdarbiem.

11.jautājums
Līguma Speciālie noteikumi 1.1.4.15.punkts:
Lūdzam paskaidrot punkta otro daļu:
1)Kāpēc Līguma pamatvērtībā tiek iekļauta Darbu vērtība, ko Pasūtītājs nav pieņēmis ievērojot darbu veikšanas projektā noteikto Darbu izpildes secību. Saskaņā ar Iepirkuma dokumentu nosacījumiem, būvprojektā noteiktā būvdarbu izpilde tiek organizēta pilnīgi atbrīvotā objektā;
2)Teikuma beigu daļa ir neloģiska un nesaprotama, ko tieši pasūtītājs vēlējās pateikt “nepārtraucot ekspluatācijā esošā Objekta pamatfunkciju izpildi, un darbu veikšanas projektā noteikta Darbu izpildes secību”? Īpaši ņemot vērā faktu, ka Darbi tiks veikti atbrīvotā Objektā.
Atbilde:
Līguma pamatvērtība ir “instruments”, kas tiek izmantots tikai līgumsoda aprēķināšanai. Tādējādi līgumsods, konkrētā gadījumā, izpildoties attiecīgajiem kritērijiem, tiktu aprēķināts no atlikušo Darbu izpildes vērtības, ko Pasūtītājs nav pieņēmis. Ja Darbi tiks veikti atbrīvotā Objektā, kritērijs izpildīties nevar un apakšpunkts konkrētajā gadījumā netiks piemērots.
Līguma punkta redakcija ir sagatavota tā, lai būtu pēc iespējas piemērojama dažādos apstākļos. Ja konkrētajā gadījumā neizpildās attiecīgie kritēriji, tad šīs apakšpunkts nevar tikt piemērots.

12.jautājums
Līguma Speciālie noteikumi 1.1.4.1.punkts:
Saskaņā ar Vispārīgo būvnoteikumu prasībām autoruzraudzība tiek veikta visā būvdarbu laikā. Lūdzam izslēgt prasību veikt Autoruzraudzību visā Garantijas laikā.
Atbilde:
Nepiekrītam izslēgt prasību, jo teorētiski ir iespējama situācija, ka defektu novēršanai ir nepieciešama autoruzraudzība.

13.jautājums
Līguma Speciālie noteikumi 1.15.punkts:
Lūdzam precizēt, vai iepirkuma līguma slēgšana tiek plānota pēc piedāvājumu izvērtēšanas, un šobrīd Pasūtītājam jau ir pieejams Ārvalstu finanšu instrumentu finansējums?
Atbilde:
Līgums ar Centrālo finanšu līgumu aģentūru ir noslēgts.

14.jautājums
Līguma Speciālie noteikumi 2.5.punkts:
Lūdzam precizēt minēto punktu šādā redakcijā:
“Skaidrības labad – Pasūtītāja prasījumi ietver jebkādu Pasūtītāja prasījumu par atlīdzības, līgumsoda, zaudējumu samaksu un/ vai izmaksām, kas Pasūtītājam ir radušās Līguma izpildē Uzņēmēja prettiesiskas darbības vai bezdarbības rezultātā.”
Atbilde:
Ņemot vērā to, ka prasījums par atlīdzību un izmaksām varētu arī nebūt saistīts ar prettiesisku Uzņēmēja rīcību, savukārt tiesības uz līgumsodu Pusei pašas par sevi rodas konkrētas otras Puses rīcības dēļ, savukārt viens no zaudējumu atlīdzināšanas priekšnoteikumiem ir prettiesiskas rīcības konstatēšana, nepiekrītam precizējumam.
15.jautājums
Līguma Speciālie noteikumi 4.1.punkts:
Lūdzam līgumā iekļaut alternatīvu strīdu izskatīšanas mehānismu šādā redakcijā:
Pušu strīdi, kas rodas Darbu un Būvizstrādājumu kvalitātes novērtēšanā var tikt risināti, pieaicinot neatkarīgu sertificētu ekspertu/sertificētus nozares būvspeciālistu vai valsts ekspertīzes institūcijas, un ekspertīzes izdevumus sedz Puse, kura saskaņā ar ekspertīzes slēdzienu/atzinumu ir vainojams. Ja ekspertīze nekonstatē pārkāpumus, ekspertīzes izdevumus sedz Puse, kura ekspertīzi ierosinājusi. Ja Puses nespēj vienoties par neatkarīgu sertificētu ekspertu/sertificētus nozares būvspeciālistiem, tad puses pieaicina neatkarīgu sertificētu ekspertu/nozares sertificētu būvspeciālistu komisija 3 (trīs) cilvēku sastāvā, vienu ekspertu/speciālistu/būvspeciālistu pieaicina – Pasūtītājs, otru – Uzņēmējs, bet trešo – abi pieaicinātie sertificētie eksperti un/vai būvspeciālisti.
Atbilde:
Nepiekrītam labojumiem, to pamatojot ar turpmāko:
Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” 12.punkts noteic; Ja publiskais būvdarbu līgums tiek noslēgts, izmantojot Starptautiskās inženierkonsultācijas konfederācijas (Federation Internationale des Ingeneurs – Conseils (FIDIC)) izstrādāto tipveida būvdarbu vai apvienoto projektēšanas un būvdarbu līgumu, un līgumslēdzējpuses līgumā ir vienojušās par inženierkonsultanta iesaisti, kuram ir piešķirtas tiesības pieņemt lēmumu par pasūtītāja un būvdarbu veicēja starpā pastāvošajām domstarpībām par izpildīto būvdarbu apjomu un kvalitāti, šo noteikumu 11. punktā paredzēto novērtējumu veic inženierkonsultants līgumā piešķirto tiesību ietvaros.
Savukārt 11.punkts noteic: Ja pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto būvdarbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto būvdarbu kvalitāti. Ja ir noslēgts publiskais būvdarbu līgums, ekspertīzes uzdevums ir novērtēt faktiski izpildīto būvdarbu apjomu, atbilstību būvprojektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu. Apvienotajā publiskajā projektēšanas un būvdarbu līgumā ekspertīzes uzdevums ir noteikt būves vai būves daļas atbilstību normatīvo aktu un pasūtītāja noteiktajām prasībām, kā arī faktiski izpildīto būvdarbu apjomu, atbilstību būvprojektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu.

16.jautājums
Līguma Speciālie noteikumi 4.2.punkts:
Līguma izpildes nodrošinājuma pagarināšanas papildus izmaksas rodas arī gadījumos, kad izpildes termiņš pagarinās Būvdarbiem, piemēram, Līguma 1.15.minētajā gadījumā. Līdz ar to lūdzam minēto punktu papildināt šādā redakcijā:
Pasūtītājam ir pienākums kompensēt Uzņēmējam ar Līguma izpildes nodrošinājuma pagarināšanu saistītās izmaksas par laika periodu, par kuru tiek pagarināts Būvdarbu izpildes starptermiņš vai gala termiņš Pasūtītāja vai trešās personas rīcības dēļ un minēto apstākļu iestāšanās nav Uzņēmēja vaina.
Atbilde:
Regulējums Līguma projektā ir iestrādāts, pamatojoties uz Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” 29.5  punkta otro daļu. Tas tiks saglabāts, kā Ministru kabineta noteikumi to paredz. Vēršam uzmanību, ka Līgums ietver daudz un dažādus prasījumus, ar kuriem Uzņēmējs var vērsties pie Pasūtītāja un lūgt gan izpildes laika pagarinājumu, gan papildu samaksu.

____________________________________________________________________


Papildus iepirkuma komisija informē, ka 2026.gada 5.augustā veikti grozījumi iepirkuma dokumentācijā (nolikumā un līguma projektā). 

